
Ako u jednom stadu ima stoke od više vlasnika, da li je dopušteno žigosati neke od tih životinja radi raspoznavanja?


* 
* 
* 
* 
* 
* 
* 

 
Je li dozvoljeno žigosanje obilježavanje životinja?

Životinje u ortačkim stadima mogu se obilježiti bojenjem vune ili dlake ili na neki drugi, bezbolan način. Žigosanje lica životinje strogo je zabranjeno. Muslim je zabilježio da je Džabir, radijallahu anhu, pripovijedao da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, vidio žigosano lice magarca, pa je kazao: *“Allah prokleo onoga ko ga je žigosao!”*


U jednom drugom predanju, koje je zabilježio imam Muslim, stoji da je Poslanik, ﷺ, zabranio žigosanje lica. Ibn Abbas također kaže da je Poslanik, ﷺ, prokleo onoga ko žigoše lice životinje. (Taberani, 11/265, s dobrim lancem prenosilaca, tvrdi imam Munziri. Vidjeti: *Sahihut-tergib*, 2/567.)


Kada je riječ o žigosanju drugih dijelova tijela, to je dopušteno, na osnovu Enesovog, radijallahu anhu,  predanja u kojem stoji da je Resulullah, ﷺ, žigosao uši sitne stoke (ovaca ili koza). (Muslim, Ahmed i Ebu Davud.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


